open-index/open-wikipedia-markdown huggingface dataset:
Zaansk

**Zaansk** er en nederlandsk dialekt som brukes i og rundt området kalt Zaanstreek, øst og vest for elven Zaan i den nederlandske provinsen Noord-Holland.

Dialekten har sine røtter i vestfrisisk, og dialekten som snakkes i dag er fortrinnsvis en avslepet variant av den opprinnelige. Den sterkere dialekten lever nå fortrinnsvis blant de eldre, kalt *oud-Zaankanters*, og i skriftlige kilder. Dialekten har levert blant annet ordet *doeg* (morna, adjø) til nederlandsk dagligspråk.

Dr. Gerrit Jan Boekenoogen skrev i det 19. århundre en stor ordbok (1368 sider) for dialekten, *De Zaansche volkstaal. Bijdrage tot de kennis van den woordenschat in Noord-Holland* (Leiden, 1897), (no.: Det zaanske folksspråk. Et bidrag til kunnskapen om ordforrådet i Noord-Holland). Den tredje reviderte utgaven ble utgitt i 2004.

## Eksterne lenker
* Zaansk ordliste
* «De Zaanse Volkstaal», tredje reviderte utgave
Kennemerlandsk

**Kennemerlandsk** er en nederlandsk dialekt, som hovedsakelig brukes i den nederlandske provinsen Noord-Hollands regioner Zuid-Kennemerland (rundt Haarlem) og Midden-Kennemerland (Beverwijk/Heemskerk). I Midden-Kennemerland nærmer dialekten seg vest-frisisk og zaansk.

Dialekten har antagelig oppstått i middelalderen takket være vekselvirkning mellom fiskerbefolkningen i Vest-Friesland og den hollandske befolkningen i Kennemerland. Det kan ha vært en glidende overgang fra sør til nord, fra nederfrankisk til frisisk. Dialekten befinner seg mellom hollandsk og vestfrisisk, men nærmere hollandsk enn vest-frisisk. Dialekten faller i sin reneste form under hollandsk og nederlandsk superstratum, akkurat som strand-hollandsk.
Austra

**Austra** er ei fjellrik øy på grensen mellom Trøndelag og Nordland. Den er delt mellom kommunene Bindal, Leka og Nærøysund.

Austra har et areal på 89,18&nbsp;km². Høyeste punkt er Romsskåla, som ligger 588 meter over havet.

## Referanser
Ytter-Vikna

**Ytter-Vikna**, eller **Ytre Vikna**, er ei øy i Nærøysund kommune, Trøndelag. Den hører til øygruppa Vikna som har tusenvis av øyer og holmer. Den har et areal på . En stor del av Ytter-Vikna er fredet. Høyeste punkt er Vattafjell, 173 meter. Et sentrum for grendene på Ytter-Vikna er det gamle handelsstedet på Austafjord, hvor det er butikk, skole og barnehage.

## Referanser


## Eksterne lenker
*
Demokratisches Forum der Deutschen in Rumänien

**Demokratisches Forum der Deutschen in Rumänien** (DFDR) (rumensk: *Forumul Democrat al Germanilor din România, FDGR*, norsk: Det Demokratiske Forumet av Tyskere i Romania) er et politisk parti som representerer den tyske minoriteten i Romania. Partiet ble grunnlagt i 1989. Klaus Johannis har vært partileder fra 2002 til 2013.

Som følge av den rumenske minoritetslovgivningen har partiet siden kommunismens fall vært representert i parlamentet med en representant. Alle statlig anerkjente minoriteter er sikret representasjon i parlamentet.

Partiet representerer alle tyskspråklige folkegrupper i Romania, det vil si Siebenbürgen-sakserne, Banat-schwabere, Sathmar-schwabere, Bukowinatyskere, Siebenbürgen-landlere, zipsere og Regatstyskere («Regat» betegner det rumenske territoriet frem til første verdenskrig, i motsetning til det senere «Stor-Romania»).

I 2000 vant DFDR betydelig politisk innflytelse. Partiets kandidat, Klaus Johannis, ble valgt til borgermester i storbyen Hermannstadt (Sibiu), provinshovedstad med over 150&nbsp;000 innbyggere. I 2004 fikk partiet 60,43 % av stemmene til byrådet og har dermed absolutt flertall i byen. Dette til tross for at den tyske befolkningen i byen bare utgjør i underkant av 2 %. I provinsparlamentet for Sibiu (ansvarlig for rundt en halv million innbyggere) er det tyske partiet største gruppe, med 11 av 33 seter.

DFDR har markert seg som et europavennlig parti med gode kontakter, og nyter stor respekt også blant etniske rumenere. Partiet har også ryddet opp i offentlig forvaltning.

Det tyske partiet har etter 2004 også stilt borgermestene i byene Mediaș (Mediasch), Cisnădie (Heltau) og i enkelte landsbyer i Satu Mare (Sathmar). Til sammen har partiet åtte borgermestre.

Partiets leder og mest kjente politiker, Klaus Iohannis, ble høsten 2009 lansert som statsministerkandidat av opposisjonen i Romania, bestående av det sosialdemokratiske partiet, det liberale partiet, det ungarske demokratiske partiet og gruppen av nasjonale minoriteter. I 2014 ble Iohannis valgt til Romanias president. Han ble gjenvalgt for en andre og siste periode som president i 2019.

## Kjente politikere
* Martin Bottesch (parlamentspresident for provinsparlamentet i Sibiu/Hermannstadt județ/kreis/fylke)
* Ovidiu Ganț (medlem av det rumenske og det europeiske parlamentet)
* Klaus Iohannis (president, tidligere borgermester i Sibiu/Hermannstadt)
* Paul Philippi (teolog og æresformann for DFDR)
* Daniel Thellmann (borgermester i Mediaș/Mediasch)
* Johann Krech (borgermester i Cisnădie/Heltau)
* Wolfgang Wittstock (journalist og tidligere medlem av det rumenske parlamentet)

## Referanser


## Eksterne lenker
*
Inner-Vikna

**Inner-Vikna**, eller **Indre Vikna**, er ei øy i Nærøysund kommune, Trøndelag. Den hører til øygruppa Vikna, som har tusenvis av øyer og holmer. Øya er den østligste av de tre store øyene i kommunen, og har et areal på 74,6&nbsp;km². De to andre er Ytter-Vikna (85&nbsp;km²) og Mellom-Vikna (57&nbsp;km²).

Kommunesenteret Rørvik ligger på Inner-Vikna. Det høyeste punktet på øya er Vattatuvo/Vattatuva, 162 moh.

## Referanser
Crime Stoppers

**Crime Stoppers** er et internasjonalt kriminalitetsbekjempende program som ble startet i New Mexico i USA i juli 1976. Det finnes Crime Stoppers-program i en rekke land over hele verden. Hovedinnholdet i programmet er drift av tipstelefoner som gir lokalsamfunnets borgere mulighet til å gi anonym informasjon om kriminell aktivitet. Dette gjør at folk kan bidra til bekjempelse av kriminalitet uten selv å bli dratt inn i etterforskningen. Tipsere kan også bli berettiget til en belønning dersom informasjonen resulterer i pågripelse og/eller påtale.

På internasjonalt nivå støttes Crime Stoppers-programmene av Crime Stoppers International Foundation, som har hovedkontor i Austin i Texas.

## Eksterne lenker
* Crime Stoppers International Foundation
Lurøya

**Lurøya** er ei øy i Lurøy kommune, Nordland. Det er bruforbindelse med Onøya. Arealet er 14,2 km². Onøy/Lurøy har ca. 400 innbyggere. Øya er preget av Lurøyfjellet som er 685 moh. På toppen har det god utsikt over øyriket og utsikt til Svartisen, Træna og De syv søstrene. Det er fergeforbindelse fra Stokkvågen til Onøya. Det går også hurtigbåt fra Bodø og Sandnessjøen.

For besøkende er overnatting mulig på Rådhusplassen Overnatting i rom med selvhushold i det gamle kommunehuset (derav navnet). Også Lurøy gård har overnatting i hovedbygningen.

## Etymologi
Stedsnavnet Lurøy(a) er avledet fra norrøne *Lúðrøy* hvor første ledd er norrøne *lúðr*, i betydningen blåseinstrument (av tre, bark, never eller metall) med form som et langt, konisk rør), uthulet stokk (kiste), men tolkningen er noe uklar. Den rådende teorien er at det fra det rundt 700 meter høye fjellet på øya, Lurei- eller Lurifjellet, ved det kan minne om ei kiste. En utvidelse av denne teorien er at det henspiller på den lune huken under fjellet der hvor Lurøy gård ligger.

## Lurøy gård
Lurøy gård ble anlagt rundt 1740 og ligget lunt ved foten av Lurøyfjellet. Den har en renessansehage med beplantninger i parterrer og geometrisk like senger, kantet med gress og er en symmetrisk flatedekorasjon som også ligger aksikalt i forhold til hovedbygningen. Rundt 1890 ble landskapshagen utvidet/omformet i engelsk stil som preges av slyngende stier, beplantning av løvtrær og vann. Det er en kunstig dam nord i hagen, og varmekjære treslag som eik og blodbøk er plantet inn. Hagen siteres som verdens nordligste i sitt slag.

## Referanser


## Litteratur
* Bang, Rune, red.: *Lurøyboka*: årbok for Lurøy (årlige utgivelser)
* Bang, Rune (2012): *Lurøy-Onøy : ’stedet med sentral og bekvem beliggenhet’*, Konsvikosen : Lurøy historielag, ISBN 978-82-90843-18-7
* Brunvoll, Oddlaug, red. (1979): *Hagen i nord*. Oslo: Gyldendal 
* Bruun, Magne (2001): «De herskapelige hagene», tidsskriftet *Ottar* 2/2001, s. 3-10.
* Sørhaug, Olav Kjell (1973): *Lurøy prestegjeld i 150 år 1823-1973*, Menighetsrådene i Lurøy prestegjeld 

## Eksterne lenker
* Hageanlegg på Lurøy gård (Gardens at the Lurøy Residence), *Arkitekturguide.uit.no* ((engelsk tekst, men med bilder)
Aldra

**Aldra** er ei øy i Lurøy kommune i Nordland. Arealet er 24 km². Høyeste punkt er Hjarttinden som er 967 meter over havet. Stigfjorden ligger på vestsiden av øya med øya Stigen på andre siden. Mellom Aldra og fastlandet i øst ligger Aldersundet.

Øya har en harebestand som er av nasjonal forvaltningsinteresse.

## Referanser
Mellom-Vikna

**Mellom-Vikna** er ei øy i Nærøysund kommune i Trøndelag. Den hører til øygruppa Vikna som har tusenvis av øyer og holmer. Øya har et areal på 57,43&nbsp;km².

Vikna vindmøllepark, som er landets første, ligger ved Garstad på Mellom-Vikna.

## Referanser
Atle Pedersen

**Atle Koppang Pedersen** (født 1964) er en norsk tidligere syklist. Han var profesjonell i perioden fra 1988 til 1993. I 1990 vant han 8. etappe av Vuelta a España. Han deltok i Tour de France i 1991, men fullførte ikke.

I 1985 og 1986 ble han Norgesmester i landeveissykling. Han deltok under sommer-OL for Norge i 1988 i Seoul med 13.-plass på landeveisrittet.

Pedersen har av og til fungert som ekspertkommentator under Eurosport Norges sykkelsendinger.

## Familie
Han er lillebror til syklisten Dag Erik Pedersen, og sønn av sykkelpresident og skøytepresident Odd Pedersen.

## Eksterne lenker
*
Zod

**General Zod** (egentlig navn **Dru-Zod**) er en fiktiv person, en DC Comics-superskurk og en av Supermanns fiender. Han er en av Supermans mer prominente motstandere, og en slags personlig fiende, ettersom Zod kommer fra samme planet, Krypton, som Supermann.

Han dukket for første gang opp i nummer 283 av *[[Adventure Comics]]* (1961) i en historie av Robert Bernstein og George Papp. Han var også med i filmen *[[Superman II]]* hvor han ble spilt av Terence Stamp, og har dukket opp i TV-serien ''Smallville. 

## Krefter
Han har de samme kreftene som Supermann:
Superstyrke, Intelligent, superfart, stamina, usårlighet, ispust, super-hørsel, Usårbarhet, røntgensyn. og han kan fly.

## Bakgrunn
Dru-Zod kommer opprinnelig fra planeten Krypton, og har megalomani. Han fikk ansvaret for alle de militære styrkene på Krypton. Zod kjente Jor-El, Supermans far, når Jor-El var en ung, håpefull forsker. Men når Verdensrom-programmet ble opphevet etter ødeleggelsen av den bebodde månen Wegthor (konstruert av forsker Jax-Ur) forsøkte Zod å ta makten over hele Krypton. Zod opprettet derfor en hær av robot-duplikater, som alle ligner på Bizarro. Zod ble deretter dømt til å leve i eksil, i det parallelle universet Phantom Zone i 40 år, for sine forbrytelser. 

Men Zod ble til slutt løslatt av Supermann, når fengselstiden hans var ferdig. Imidlertid forsøkte han å erobre Jordkloden med superkreftene sine. Men Supermann ble tvunget til å slåss mot ham, og returnerte ham etter hvert til Phantom Zone. Men Zod, og flere andre fanger, stikker av fra Phantom Zone, og forsøker å slåss mot Superman og Supergirl en rekke ganger. Zod sverger på å vende tilbake til Supermans verden, for å drepe ham.
Hamnøya

**Hamnøya** er ei øy i Vevelstad kommune i Nordland, 30 km nord for Brønnøysund, øst for Skjelva fyr. Neste by nordover er Sandnessjøen. Arealet er 16,4 km², og høyeste punkt er Hamnfjellet, 278 meter over havet. I 2001 bodde det 64 personer på Hamnøya, som er skilt fra fastlandet ved Vevelstadsundet. Det går en fylkesvei fra Hamnsundet i sør til Vågsodden i nord, og fra Vågsodden er det ferje til Forvik på fylkesvei 17. Det er også ferje til Tjøtta i Alstahaug kommune. Det er planer om å bygge bro mellom fastlandet og Hamnøya.

Søndre del av Hamnøya er berglendt, men nordre delen av øya er mer flat. Det er på Hesstun funnet rester etter boplass som har vært i bruk fra steinalder til tidlig jernalder.

## Referanser


## Eksterne lenker
* Hesstun hytteutleie på Hamnøya
Fættenfjorden

**Fættenfjorden** er en ca. 2 km lang fjordarm av Åsenfjorden i Trondheimsfjorden. Fættenfjorden skiller den sørlige delen av Åsen i vest fra Langstein og Skatval i øst. Europavei 6 følger hele Fættenfjordens østre bredd. Innerst i fjorden ligger Fætten og Vuddudalen, som regnes til Åsen sogn og Levanger kommune. Navnet Fætten kommer fra norrønt *fit*, «flat, frodig eng ved vann».

Det tyske slagskipet «Tirpitz» lå ankret opp i Fættenfjorden med 2&nbsp;600 mann fra januar 1942 til oktober 1943 under den andre verdenskrig. Royal Air Force gjennomførte fire mislykkede angrep mot skipet. I 1985 ble det reist et minnesmerke i Fætten over de allierte mannskapene som falt i aksjonene i Fættenfjorden, og de nordmennene som risikerte livet for å hjelpe. Monumentet er synlig fra Europavei 6.

## Se også
*«Tirpitz» i Åsenfjorden

## Referanser




## Eksterne lenker
* Bilder fra Fættenfjorden i 1942 og 2004
Mindlandet

**Mindlandet** er ei øy i Alstahaug kommune i Nordland, ved munningen av Vefsnfjorden. Øya var tidligere et fiskerisamfunn med store jordbruksarealer, og var før kommunereformen i 1964/65 del av Tjøtta kommune.

## Geografi
Øya Mindlandet er ca 8,5 km lang og tre km bred. Den har et areal på 14 km². Øyas høyeste punkt er 163 meter over havet, ved toppen av Ravnfloget.

## Geologi

Den vestre delen av øya er dominert av relativt høye åser som strekker seg i sørvest/nordøstlig retning. Disse åsene danner to parallelle strukturer med Smalfjellet lengst mot nord og åsen med Kruna og Lakeskarhatten som en sørlig struktur. Disse to åsene er skilt av et skar som har navnet Brastadskaret. Den østlige delen av øya er ganske flat med slakt høydefall mot havet og består av morenemasse avsatt i slutten av siste istid. Denne morenemassen ble avsatt et godt stykke under den daværende havflaten og fikk derfor i lang tid etterpå tilført marine sedimenter som gav grunnlag for det jordbruksland som dominerer øya i dag. I området ved Rota finner man restene av en grandioritt som egentlig er en eruptiv dypbergart, vesentlig bestående av kvarts og feltspat som har ganske lys farge. Den isen som kom glidende lenger mot nord på øya, og også gjennom Brastadskaret, brakte med seg masser som ble avsatt i Brastad-regionen og som gav brukbart jordbruksland også der etter at landhevingen hadde løftet dette området så det ble tørrlagt.

## Øyas navn

Opphavet til Øyas navn, Mindlandet, er usikkert. I historiske dokumenter finnes ulike benevnelser og skrivemåter på øya. Mynda går igjen som første del av navnet og kan spores tilbake til et diplom fra 1323 (Diplomatarium Norvegicum). Nøkkelen til navnet ligger antakelig i ordet Mynda. Det har blitt antydet at det kan ha vært navnet på selve øya, men dette er på ingen måte sikkert. Ut fra det man kjenner til så har gården Mindnes hatt administrative funksjoner langt tilbake i tid og ser ut til å ha vært et administrativt senter i en periode hvor man blant annet hadde en styringsmessig inndeling i fylke, halvfylke og fjerding hvor begrepet fjerding kunne være en fjerdedel av et prestegjeld er eller aller helst en fjerdedel av et fogdesogn. 

## Befolkningsutvikling

Det antas at det har bodd folk på Mindlandet i mer enn 7 000 år. Det foreligger ikke kilder som er egnet til å estimere folketall før år 1600, men basert på manntall (prestemantall) kan det anslås følgende antall beboere på Mindlandet på ulike tidspunkt:
* 1666, ca 74 personer
* 1701, ca 78 personer
* 1801, ca 116 personer
* 1865, ca 222 personer
* 1875, ca 271 personer
* 1900, ca 336 personer
Det foreligger ikke tilgjengelig manntall senere, men har vært en betydelig reduksjon, sannsynligvis primært i siste halvdel av 1900-tallet. Ifølge lokale kilder er antallet innbyggere i 2020 52 personer.

Mindlandet har tidligere hatt butikk, posthus, skole og barnehage. Den lokale butikken ble nedlagt i ca 2003. Barnehagen og skolen ble nedlagt senere, skolen sannsynligvis i 2010, barnehagen noe senere, årstall ukjent. 

## Offentlig kommunikasjon
Det er fergeforbindelse til Tjøtta, Tro, Stokkasjøen, Forvik og Vågsodden

## Referanser


## Kilder
Nord-Herøy

**Nord-Herøy** er den største øya i Herøy kommune i Nordland.  Arealet er 8,9 km². 

Mot sørvest ligger Herøysundet med Herøysundbrua til Sør-Herøy.  Mot sørøst ligger Alstenfjorden og Alsten i Alstahaug.  Mot øst-nordøst ligger Hjartøya.  Mot nord ligger Dønnessundet og Dønna.  Mot nordvest ligger Hestøya, med veiforbindelse videre til øyene Indre- og Ytre Øksningan, Staulen, Seløy og Åkviksundet bru til Dønna. 

Fylkesvei 828 går over øya. 

Kommunesenteret Silvalen ligger ved Herøysundet. 

Kvikkleirøyran landskapsvernområde er delvis en del av Nord-Herøy.

## Referanser
Seløyna

**Seløyna** er den nordligste av de store øyene i Øygarden kommune i Hordaland. Det er veiforbindelse med broer til Bergen via øvrige øyer i Øygarden og Sotra og Lillesotra. Arealet er 8,7 km².

Godkjent skrivemåte av navnet er Seløyna.

## Referanser
Grøtøya

**Grøtøya** kan vise til:

*Grøtøya (Karlsøy) – ei øy i Karlsøy kommune i Troms
*Grøtøy gamle handelssted – i Steigen kommune i Nordland
Elektrisk ledning

**Elektrisk ledning** er en elektrisk leder, ofte beskyttet med gummi eller polyvinylklorid utenpå. Den kan bestå av en hel kjerne eller ha flere ledere tvinnet rundt sin egen akse («kordeller»). Ledningen brukes til å lede elektrisk strøm i eller til elektriske maskiner og apparater, det vil si overføre og fordele elektrisk energi. Ledningen består av et ledende materiale som har lav resistans (elektrisk motstand) og god lederevne – gjerne metall som kobber eller aluminium. Det ledende materialet er som regel omgitt av et hylster av et beskyttende og isolerende plastmateriale. 

Maskin konstruert i 1837 i Whitechapel, London, av William Henley (1814–82), for å kle ledninger i silke eller bomull. Det er godt mulig at det er Henleys originale maskin som står på museet. Kobber- eller jerntråd var lett tilgjengelig, men å få det dekket med stoff var dyrt og omstendelig, en betydelig hindring for eksperimentering med elektromagnetisme. Henley kunne dekke seks tråder samtidig på maskinen sin, og kunne derfor også selge til andre. Henley tjente £1 dagen på salg av ledninger, og i 1839 solgte han dem for halve prisen av konkurrentene. I starten var forskerne avhengige av hattemakere som var vant til å sy fast stoff rundt metalltråder som var brukt til avstiving av datidens damehatter. Henleys oppfinnelse, den hånddrevne maskinen for seks ledninger om gangen, førte metalltråden gjennom en tein og viklet den i bomull. Da den transatlantiske telegrafforbindelsen ble etablert, var det Henleys firma som laget sjøkabelen.

Ledningene kan inneholde én massiv metalltråd eller flere sammensnodde tråder, være blanke eller isolerte, alt etter bruken. Ledninger omgitt av isolerende materiale anvendes til elektriske maskiner, apparater, transformatorer osv.

## Se også
* Kabel
* Superleder
* Fiberoptikk

## Referanser
Paisley

:*For kvinnenavnet, se [[Paisley (navn)]]*, for mønsteret, se *[[paisleymønster]]*.

**Paisley** (skotsk-gælisk: *Pàislig*) er en by og tidligere burgh i Renfrewshire i Skottland. Den ligger omkring 11,1 km vest-sørvest for Glasgow, ikke langt fra Glasgow internasjonale lufthavn. Nord for byen møtes elvene White Cart Water og Black Cart Water og danner elven Cart. Byen er administrativt senter for Renfrewshire. 
Byen er den femte største i Skottland, og den største med status som *[[Bystatus#Engelsktalende land|town]]*. Byen tilhører den sørvestlige delen av Stor-Glasgow. I henhold til folketellingen i 2011 har byen en befolkning på 76 834 innbyggere, beregnet til 76 560 for 2014.

## Historie

Tidligere mente man at den romerske festningen Vanduara, som ble nevnt av Klaudios Ptolemaios, lå der Paisley nå ligger. Denne identifikasjonen er basert primært på likheten mellom navnene Vanduara og Gwen-dwr, det antatte brytoniske navnet på White Cart Water. Det er ikke gjort funn som støtter teorien, og de fleste har gått bort fra den. 

Paisley har en gammel klostertradisjon. Et kapell skal ha blitt reist på 500-/600-tallet av en irsk munk St. Mirin på en tomt ved en foss av White Cart Water som er kjent som Hammils. St. Mirin er byens skytshelgen. Byens katolske katedral, St. Mirins katedral er oppkalt etter ham, så er også byens fotballklubb, St. Mirren FC. Byen var tidligere og ujevnt kjent som *Paislay*, *Passelet*, *Passeleth*, og *Passelay*, men stedsnavnet opprinnelse er ukjent. En del kilder antyder en avledning fra enten det brytoniske ordet *pasgill*, «gressgang», «beitemarker», eller kanskje mer sannsynlig, *passeleg* i betydningen «basilika», det vil si «stor kirke», i seg selv avledet fra greske βασιλική, *basilika*. Andre forklaringer har foreslått «Pæssas leāh», fra angelsaksiske personnavnet *Pæssa* + *leāh*, «tre», «rydning». Dokumenterte stavelser av stedsnavnet er Pasilege (1182) og Paslie (1214). Den skotsk-gæliske stavingen er *Pàislig*.

På 1100-tallet ble klosteret Paisley Abbey opprettet i Paisley, og en bosetning vokste raskt opp rundt dette. Innen et århundre hadde gått ble klosteret et abbedi. Byen ble senere, på 1700- og 1800-tallet kjent for tekstilproduksjon, spesielt bomull med det distinkte paisleymønsteret.

## Referanser


## Litteratur
* Clark, Sylvia (1988): *Paisley: A History*. Edinburgh: Mainstream. ISBN 1-85158-109-X.
* Hunter, Jim (1976): «The Paisley Textile Industry, 1695–1830» i: *Costume* **10**.1, s. 1-15.
* McCarthy, Mary (1969): *A Social Geography of Paisley*. The Committee of Management, Paisley Public Library. .

## Eksterne lenker
* 
* 
* Offisielt nettsted
Brainiac

**Brainiac** er en tegneseriefigur som opptrer som antagonist i tegneseriene om Supermann. Brainiac ble skapt av Otto Binder og Al Plastino i 1958. Brainiac tok hovedstaden på Krypton – Kandor – og krympet den og puttet den på flaske. Brainiacs våpen er en superintelligent hjerne og hyperavansert teknologi. Brainiac er ikke et levende menneske, men en androide. 

## Superkrefter
Varmesyn, superstyrke, superfart, usårbarhet, gjenopplivning av seg selv, kan ikke bli drept av kryptonitt, transfigurasjon, han kan forvandle fingeren sin om til et slags våpen, han kan sende virus via datamaskiner og han kan gjøre andre folk syke med en kryptonsk sykdom.

## Referanser
Skårvangen

**Skårvangen** er ei fjellbygd beliggende ca. 12 km vest for Vågåmo i Vågå kommune. Bygda består av en del mindre og større gårder med hovedsakelig melkeproduksjon og sauhold. Skårvangen er inngangsporten til Finndalen med naturvernområder og Reinheimen nasjonalpark. Bygda avgrenses i sør av elva Finna som renner fra Finndalen og ned til Ottaelva i Vågåmo og Skjerva som renner fra Slådalen og ned i Finna. Fylkesvei 2632, Skårvangsvegen, leder til bygda fra Vågå sentrum.   

## Referanser
Helgøy (Finnøy)

**Helgøy** er en av Sjernarøyane i Stavanger kommune i Rogaland.

Postadressen er 4174 Helgøysund (postkontor 1909–1998), sannsynligvis valgt for ikke å blandes sammen med 9149 Helgøy postkontor i Karlsøy kommune i Troms (postkontor 1880–1996).

Det er en annen Helgøy i samme område; 4167 Helgøy i Ryfylke (brevhus II 1980–1997), rett øst for øya Fogn.

## Referanser
Gjesdal Brass Band

**Gjesdal Brass Band** er et brassband som ble dannet i 2001 da Oltedal Musikkorps (stiftet 1945) og Ålgård Musikkorps (stiftet 1900) slo seg sammen. Korpset fra Gjesdal kommune i Rogaland er kommunens beste og mest profilerte brassband. Øvelsene foregår onsdager i gamle Oltedal kapell som korpset overtok i 2003. Bygget har gjennomgått store forandringer siden den tid, både på inn- og utsiden. 

Gjesdal Brass Band er et korps med sterke, lokale, og som verdsetter musikalsk utfoldelse og sosiale aktiviteter. I tillegg til å holde et høyt musikalsk nivå, er også korpset kjent for et meget bra sosialt miljø. Medlemsmassen har god spredning, både geografisk og aldersmessig. Omtrent halvparten av musikantene kommer fra nabokommunene, fra Hå i sør til Stavanger i nord. Korpset er et attraktivt tilbud for musikkinteressert ungdom og voksne i hele regionen. At korpset gjør seg gjeldende i lokalmiljøet ble bekreftet 1. januar 2006 da en av de største ildsjelene gjennom flere år, Endre Gjesdal, mottok Gjesdal kommunes kulturpris for 2005. Endre Gjesdal mottok prisen for sin mangeårige innsats for korpsbevegelsen. Både i kommunen og Gjesdal Brass Band har han vært en viktig ressurs.

Gjesdal Brass Band har i de siste årene gjennomgått et musikalsk løft ved den nåværende dirigenten, Jonas Skartveit Rogne. Andreplassen i 3. divisjon i NM i Bergen 2006 var et høydepunkt der korpset slo til med 97 av 100 poeng. Dette kvalifiserte til opprykk til 2. divisjon, der korpset har som mål å holde seg. I NM for brassband 2007 klarte Gjesdal å holde plassen i 2. div. med 8.-plass blant 12 korps. I underholdingskonkurransene, Siddis Brass og KnallBrass, har også korpset gjort det sterkt de siste årene. Høsten 2005 presterte det en 2.-plass i 2. divisjon i Siddis og våren etterpå gikk korpset av med seieren i KnallBrass. 

2 ganger har korpset deltatt på Grenland International Brass Festival  i Skien. I 2009 oppnådde korpset 3.-plass i 1. divisjon og i 2012 1.-plass i 2. divisjon.

## Resultater

## Referanser


## Eksterne lenker
* Gjesdal Brass Bands hjemmeside
* Norges Musikkorps Forbund (NMF)
Finna

**Finna** er ei elv som har sitt utspring fra innsjøen Honnsjøen og renner gjennom Finndalen, Skårvangen, Skogbygda, Vågåmo og ut i Ottaelva, like nedenfor utløpet av Vågåvatnet. I Finndalen bukter Finna seg i meandersvinger og mange gamle kroksjøer er å finne. Finndalen er en vid og åpen dal på 700-950 moh. Nedbørfeltet ligger ellers for det meste over 1000 moh med høyeste punkt Skardstind (1883 moh) på grensen mot Loras nedbørfelt. Råkåi og Skjerva er viktige sideelver, og Råkåi drenerer et større areal enn hovedstrengen før samløp. Sideelvene danner til dels store vifter der de renner ut i hovedelven. Et fint utsiktpunkt er Klympen. 

Elva renner gjennom Finndalen landskapsvernområde forbi flere seterområder som Vangen, Sterringen, Breistulen og Odden. Når Finna har passert Odden går dalen over fra å være en hengende U-dal til en V-dal og går i flere stryk og fossefall. Den største fossen heter Hølgjelfossen og ligger rett øst for grensa mellom Lom og Vågå kommuner. Rett nord for denne fossen og litt opp i lia ligger setertufta Klomsroi som er nevnt i et av Asbjørnsen og Moes eventyr om Jens Klomsroi.
Hoveddelen av Finndalen ligger i Lom kommune, men når Finna går over til å bli fosser og stryk er den kommet inn i Vågå kommune.

Finna ble i 1993 vernet mot kraftutbygging i Verneplan IV for vassdrag.

## Referanser
Brandon Routh

**Brandon James Routh** (født 1979) er en amerikansk skuespiller og tidligere modell.

Routh vokste opp i Norwalk i Iowa før han flyttet til Los Angeles for å forsøke seg som skuespiller, og han opptrådte i flere tv-serier på starten av 2000-tallet. I 2005 fikk han rollen som Clark Kent i *[[Superman Returns]]*, og i 2010 spilte han Daniel Shaw i *[[Chuck (TV-serie)|Chuck]]*, en rolle han gjentok i 2011 for en gjesteopptreden.

## Eksterne lenker
* 
*
Kirk Alyn

**Kirk Alyn** (født 8. oktober 1910 i Oxford i New Jersey, død 14. mars 1999) var en amerikansk skuespiller kjent for å være den første som fremstilte Supermann på film. 

## Referanser


## Eksterne lenker
*
Cabinet Office Briefing Rooms

**Cabinet Office Briefing Rooms** (forkortes COBR, men kalles ofte **COBRA** eller **Cobra** fordi møtene holdes i rom A i COBR) er et koordineringsorgan for Storbritannias regjering under nasjonale eller regionale katastrofer og krisesituasjoner, eller ved hendelser utenlands som har større betydning for Storbritannia. Betegnelsen omfatter både lokalene og Civil Contingencies Committee som møtes der. I tillegg til regjeringsmedlemmene kan også sentrale personer som Metropolitan Police Commissioner, Londons borgermester og andre innkalles. Hvem som leder møtene avhenger av hva slags situasjon det er som drøftes. 

COBR ligger på Whitehall, på et sted som ikke er kjent for allmennheten. Det skal angivelig være i «kontorer innenfor kabinettbygningen». Det som er kjent er at det dreier seg om flere rom som er sterkt fysisk og elektonisk sikret, og som inneholder alt nødvendig kommunikasjonsutstyr. 

Ved en dramatisk nasjonal krise kan COBR påberope seg nødfullmakter, som inneholder makt til å oppløse parlamentet (med monarkens samtykke) eller å begrense reisefrihet innen riket. 

## Kjente møter

Før 2005 kjenner man til at COBR ble brukt under Kosovokrigen i 1999, drivstoffprotesten i september 2000 og under utbruddet av munn- og klovsyke i 2001. 

Etter terrorangrepet i London 7. juli 2005 ble responsen koordinert fra COBR. Det samme skjedde to uker senere, etter terrorangrepet i London 21. juli.

Den 6. april 2006 ble COBR sammenkalt etter funn av fugleinfluensaviruset H5N1 i Fife. 

Natten mellom 9. og 10. august 2006 var det minst tre møter etter at en plan om å sprenge transatlantiske fly.

Det var flere møter i forbindelse med drapet av Aleksandr Litvinenko, som døde av radioaktiv forgiftning den 23. november 2006.

I 2007 var det flere møter i forbindelse med nye funn av H5N1, det første i februar.

Den 23. mars 2007 ble COBR samlet etter den iranske arrestasjonen av Royal Navy-personell. 

Den 29. mai 2007 var det møte for å diskutere kidnappingen av fem briter fra en regjeringsbygning i Bagdad.

29. juni 2007 ble COBR samlet på grunn av bilbomber i London. Dagen etter var det to møter, ledet av statsminister Gordon Brown, på grunn av terrorangrepet mot Glasgow lufthavn. Nok et møte ble holdt 1. juli. 

## Referanser
Mr. Mxyzptlk

**Mr. Mxyzptlk** er en figur fra tegneseriene om Superman. Han ble skapt av Jerry Siegel og Joe Shuster og hadde sin første opptreden i *Superman* nr. 30 (1944). Han er en dverg som kommer fra en annen dimensjon. Han er kjent som en spilloppmaker som elsker å besøke vår dimensjon for å skape kaos for Supermann – bare på gøy. Han besitter magi og derfor kan ikke Supermann gjøre ham noe. Den eneste måten man kan bli kvitt Mr. Mxyzptlk på for en stund er å få ham til å si sitt eget navn baklengs. Da forsvinner han tilbake til den femte dimensjon igjen for en stund.
NCF

**NCF** kan bety:

*Norsk cøliakiforening
*Norges Cykleforbund
*Norges Castingforbund
*National Cyber Force
*Naval Construction Force
Lex Luthor

**Lex Luthor** er en fiktiv figur fra tegneseriene om Superman skapt av Jerry Siegel og Joe Shuster. Han gjorde sin  debut i *Action Comics*  #23 1940. 

I de første femti årene av Supermanns historie var Lex en gal, skallet og genial vitenskapsmann.  Verdensherredømme er hans mål og han hater Supermann og forsøker å drepe ham. Da John Byrne gjenskapte Supermann i miniserien *The Man of Steel*, forandret han på en rekke ting, deriblant Lex Luthor. Ettertidens Luthor er en rik forretningsmann som har verdensherredømme som mål. Alle tror han er en respektabel og lovlydig borger, det er bare Superman som kjenner hans forbryterske sinn. I noen historier er han president i USA. Luthor er en figur som først og fremst er knyttet til *Superman*-titlene og relaterte titler, men han opptrer også i de andre superhelttegneseriene som utgis av DC Comics.

Luthor hadde en sentral rolle i TV-serien *[[Smallville]]*. Som Supermans fiende er han også med i filmene *[[Superman (1978)|Superman]]*, *[[Superman II]]*, *[[Superman IV: The Quest for Peace|Superman IV]]*,  *[[Superman Returns]]* og "Batman v Superman: Dawn of Justice".

## Referanser
Drop D

**Drop D** er en alternativ måte å stemme en gitar eller firestrengers bassgitar på i forhold til vanlig stemming (E-A-D-G-(H-E)). I drop D senkes den dype E-strengen en hel tone til en D, så stemmingen blir D-A-D-G-(H-E). 

Drop D gir et mørkere og tyngre lydbilde enn standard stemming, og brukes ofte av rock- og heavy metal-band. Det er også lettere å spille rockegrep, siden hvis man slår an de tre dypeste strengene åpne blir det en D5-akkord.

## Se også
*Gitarstemming
*Drop C
*Gitar
*Heavy metal
Smoi

**Smoi** (dialektord for «smug») er et slangpreget kodespråk som ble utviklet i Mandal fra før første verdenskrig. Språket bygger på mandalsdialekten og går ut på at bokstaver og lyder i ord stokkes om slik at det dannes anagrammer og nye ord som er vanskelige for utenforstående å forstå. Smoi regnes derfor som eksempel på et såkalt løynde- eller antispråk.

Smoi ble opprinnelig trolig brukt av fiskere i Mandal, men spredte seg etter hvert til andre yrkesgrupper. Fiske- og torghandlere kunne bruke språket for å «dysne nøbbane», det vil si å snyte eller lure bønder i handelssituasjoner utenbys. Seinere ble smoi også tatt i bruk av blant annet drosjesjåfører og bankansatte for å kunne snakke uforstyrret av uinnvidde.

Språket hadde sin største utbredelse i mellomkrigstiden og ble også brukt av motstandsbevegelsen under andre verdenskrig som et uformelt kodespråk. I tillegg kunne smoi brukes som lek og underholdning.

I dag regnes smoi som nesten utdødd. Det er hovedsakelig eldre mandalitter som fortsatt behersker deler av språket.

## Se også
* Røverspråket, et enkelt kodespråk som brukes av barn i lek
## Referanser


## Eksterne lenker
* Mandalittenes eget stammespråk på fvn.no
* Sørlandsbyens hemmelighet hos Språkrådet
* Innslag om smoi på Eides språksjov
* Smoi, en kryptolekt – program om smoi på Språkteigen
Wilhelm Brem

**Wilhelm Brem** (født 23. november 1977 i Buchloe, Tyskland) er en tysk funksjonshemmet langrennsløper og skiskytter. 

Han ble blind da han var 8 år gammel, på grunn av en genfeil. Han konkurrerer i klassen B1, og begynte å konkurrere i 1990.

Ved siden av idretten er han utdannet og arbeider som fysioterapeut. 

## Meritter
* Paralympiske vinterleker 2006 (Torino)
** Bronse i skiskyting, 12,5 km

* VM 2003 (Baiersbronn)
** Bronse i skiskyting, 7,5 km
** 4.-plass i skiskyting, 12,5 km
** 6.-plass i langrenn, både 20 km og stafett
** 7.-plass på 10 km langrenn
** 9.-plass på 5 km

* Paralympiske vinterleker 2002 (Salt Lake City)
** Gull i skiskyting
** Bronse på 10 km
** 10.-plass på 14 km

* VM 2000 (Sion)
** Gull i skiskyting
** Sølv på 15 km
** 4.-plass på 5 km
** 16.-plass på 10 km

* Paralympiske vinterleker 1998 (Nagano)
** Gull i skiskyting
** Sølv på 10 km og stafett, langrenn
** 6.-plass på 5 km
** 7.-plass på 15 km

* Paralympiske vinterleker 1994 (Lillehammer)
** Sølv i skiskyting
** 9.-plass på 10 km
** 11.-plass på 5 km
** 13.-plass på 15 km
Drop C

**Drop C** er en alternativ måte å stemme en gitar på. Den er nært beslektet med drop D, men i drop C stemmes alle strenger to halvtoner ned i forhold til drop D. Det gir stemmingen C-G-C-F-A-D. Da er alle strenger stemt ned to halvtoner i forhold til standard, unntatt den dypeste E-strengen som er stemt ned fire halvtoner; til C. Drop C-stemming gir et svært mørkt og tungt lydbilde, og brukes ofte av band innen forskjellige heavy metal-genrer. Noen ganger er det nødvendig å bytte til tykkere strenger på gitaren hvis man ønsker å stemme i drop C, fordi vanlige strenger blir for slakke av nedstemmingen, noe som går ut over spillbarheten og lydkvaliteten.

C-A-D-G-H-E er en annen stemming som også går under navnet «Drop C». Her er det kun den dypeste C-strengen som er stemt ned.

## Se også
*Drop D
*Gitarstemming
*Gitar
*Heavy metal
Spikeld

**Spikeld** (1993-2017) var en norsk travhingst etter Elding og Spikdona. Hestens mankehøyde var 158&nbsp;cm. Dens bestetid satte den som 7-åring med en kilometertid 1.18,6.

## Løpskarriere
*Starter:  186
*1. plasser:  127
*2. plasser:  15
*3. plasser:  10
Øksnavadporten

**Øksnevadporten** er en holdeplass på Jærbanen, 22,42 kilometer sør for Stavanger. Den ligger på Sørlandsbanens kilometer 576,10. Holdeplassen ligger i Klepp kommune, ikke langt fra tettstedet Kvernaland, og har eksistert siden 1933.

## Eksterne lenker
Bork Rigel

**Bork Rigel** (født i 18.05 1988, død 17.09 2013) var en norsk travhingst etter Alm Rigel og Linsi. Løpskarrieren strakk seg fra 1991 til 2003. Han startet i 345 løp og vant 168 av dem før han la opp. Bork Rigel tjente 13&nbsp;695&nbsp;673&nbsp;kr, mer enn noen annen norsk travhest (pr. 1. januar 2012). Rekorden på 1.20,4/km ble satt i 2000. Hovedkusk for hesten var Jomar Blekkan, men i sin siste start ble den kjørt av Per Oleg Midtfjeld, mannen bak Steinlager.

På Leangen Travbane ble Bork Rigels Æresløp arrangert hvert år, et løp som Järvsöfaks vant seks ganger på rad.

I 2023 ble Bork Rigels veg fastsatt som veinavn på en av veiene i boligområdet der Leangen Travbane lå.

## Bilder

Fil:Bork Rigel 2011.jpg|Bork Rigel som 23 åring
Fil:Bork Rigel i avelstjeneste.jpg|Bork Rigel i avelstjeneste
Fil:Bork Rigel.jpg|Bork Rigel


## Referanser


## Eksterne lenker
*
14. serierunde i Adeccoligaen 2007

**14. serierunde i [[Adeccoligaen 2007]]** startet som en full runde den 1. juli med åtte kamper som alle startet klokken 18.00. Dette var den siste runden for vårsesongen og med en pause på tre uker starter Adeccoligaen opp igjen den 21. juli.


## Fakta

## Eksterne lenker
* Adeccoligaen 2007: Terminliste og resultater  på altomfotball.no
Mostu skole

**Mostu skole** på Strandlykkja var fram til nokså nylig en grendeskole sør i Stange kommune i Innlandet fylke. Den fungerer i dag som forsamlingshus for bygda. Skolen ble i lærer Thomas Bjørges tid utsmykket etter liknende ideer som lå til grunn for utsmykkingen av Stein skole på Romerike, som også er kalt "Eventyrskolen på Nes". Bjørge var venn av Ingeborg Refling Hagen og Erling Elverhøi, som var lærer på Stein skole. Sammen med Ingeborg Refling Hagen samlet Thomas Bjørge inn penger til skolens utsmykking, bl.a solgte elevene på Mostu skole gjennom mange år is og brus på Wergelandsdagen på Tangen, og all inntekt gikk til utsmykkingen av skolen.

Kunstnerne bak utsmykningen i skolestua er Per Teigen, som har malt det store fondbildet og kateteret i et av klasserommene, og Birgit Abrahamsen, som har dekorert veggene. Særlig er Teigens fondbilde med motiv fra frigjøringsvåren i 1945, og den blomsterdekorerte søylen Birgit Abrahamsen skapte midt i huset, blitt positivt omtalt. Rommene virker store og lyse, utsmykkingen kommer til sin rett og gjør inntrykk. Inn mot biblioteket i gangen har Olav Bjørgum malt en frise med motiver fra Ingeborg Refling Hagens diktsyklus om Ellisiv og Harald Hårdråde. Grethe Schei har dekorert veggene inn til klasserommene. I gangen henger også et par malerier av Olav Starheim.

## Eksterne lenker
* https://web.archive.org/web/20070929162811/http://www.igrenseland.net/
Fredrik W. Rieber-Mohn

**Fredrik Wesenberg Rieber-Mohn** (født 13. desember 1892 i Bergen, død 30. mai 1944 i konsentrasjonsleiren Natzweiler-Struthof i Tyskland/Frankrike) var kaptein i de norske styrkene under den andre verdenskrig.

## Bakgrunn og virke
Han arbeidet som advokat før krigen.

Under kampene i Valdres ledet han 3. kompani av Fjordane infanteriregiment nr. 10 (IR 10). Han ledet der fremrykkingen gjennom Gråbeinhølen og mot Bagnsbergatn gård. Han ble seinere hardt såret ved Steinde.

Senere ble han sjef for Milorg i Bergen. I 1943 ble han arrestert, og endte senere i Natzweiler hvor han senere ble drept 30. mai 1944.

Kompaniet til kaptein Rieber-Mohn stoppet i aprildagene 1940 et forsøk av tyske styrker på å flankere de norske styrkene under forsvaret av Bagn i Valdres. Hadde de tyske styrkene lykkes  så hadde kampene i Valdres utviklet seg på en helt annen måte. De klarte ikke å bryte gjennom og ble presset tilbake mot Gubberud. Sammen med usikkerhet om en skipatulje som hadde tatt dem under ild ved Sparkevik utenfor Bagn ble usikkerheten for de tyske styrkene så stor at de valgte å trekke seg ut av Bagnsgryta.

I. bataljon av IR 10 var 30. april i stilling på sørsiden av Strandefjorden. Et mitraljøsekompani er i stillinger på neset ved Øyri og kaptein Rieber-Mohn sitt geværkompani ligger fremme på høyre side ved Sundheim. Litt lengre bak ligger resten av bataljonen. Tyske styrker rykker så frem i åssiden støttet av tung artilleri- og mitraljøseild mot geværkompaniet. Noe av ilden slår rett inn i kompaniets flanker. Midt under striden roper en av karene «her skulle kapteinen vært med!» Kapteinen reiser seg da og svarer «kapteinen er med!» Litt senere blir han truffet, et skudd går i hans lever og ett treffer i brystet, men han overlever. Etter vedvarende ild i en time går kompaniet i oppløsning. Da lå bare et maskingeværlag igjen i en steinrøys. Disse fortsatte å skyte til kompaniet var forbigått. Kompaniet blir senere reorganisert, og består da av to tropper på rundt tyve mann.

Kaptein Rieber-Mohn ble hardt såret under disse kampene og endte på sykehus i Lærdal. I 1941 var han frisk nok til å foreta en reise til Valdres. Målet med turen var å organisere motstandsgrupper. Motstandsarbeidet var allerede sommeren 1940 startet av Mons Haukeland. Rieber-Mohn ble deretter leder for MILORG i Bergen.

## Ettermæle
Et minnesmerke over Fredrik W. Rieber-Mohn er reist i Nasjonenes Park i Storetveitmarken.

## Referanser


## Eksterne lenker
* Om Fredrik W. Rieber-Mohn og Rieber-Mohn Kull 2/05 ved Krigsskolen
Acres flagg

**Acres flagg** er skrådelt i gult over grønt og har en rød stjerne i øvre hjørne ved stangen. Flagget ble vedtatt 15. mars 1921, da som territoriet Acres flagg, og ble igjen vedtatt som delstatens Acres flagg 1. mars 1963, året etter at Acre fikk status som medlem av føderasjonen.

Flagget er i fargene til Brasils flagg. Den røde stjernen står som minne over de som arbeidet for Acres tilslutningen til Brasil. Gult står for fred, mens grønt står for håp.

Flaggets historie går tilbake til tiden da Acre tilhørte Bolivia. I 1899-1900 tok en ekspedisjonsstyrke under ledelse av Luiz Galvez Rodrigues de Arias kontroll over området og heiste et flagg i Brasils farger, skrådelt grønt over gult og med en rød frihetsstjerne. Dette var flagget som fra 15. juli 1899 ble benyttet for Republikken Acre. Stjernen sto da som et symbol for republikkens selvstendighet. Denne ble kortvarig, men i 1902 ble det samme flagget igjen heist da området på nytt ble erklært selvstendig. Etter et års tid måtte flagget vike for Brasils. Området ble innlemmet i Brasil som territorium 25. februar 1904.

## Litteratur
*Arthur Luponi: "The Flags of the States of Brazil: Acre", *The Flag Bulletin*, bd, 9, nr. 1, 1970

## Eksterne lenker
* Acre (Brazil) fra FOTW
Forsand skule

**Forsand skule** er en grunnskole i Forsand. Skolen er både barne- og ungdomsskole og er den eneste skolen i kommunen. I 2006 var det 177 elever ved skolen. Sammen med skolen drives Forsand kulturskule, og ved siden av ligger Forsand kulturhus. Den nåværende rektoren på skolen er Sjur Atle Kleppa (2022).

Tidligere hadde Forsand flere skoler rundt om i kommunen, blant annet Flørli, Songesand og Espedal. 

## Referanser


## Eksterne lenker
* Forsand skule
Finndalen

:*Flere betydninger*: Finndalen i Valle

**Finndalen** er et dalføre som strekker seg fra vest i Skjåk til Vågå i øst. Den er godt og vel 20 kilometer lang og er en typisk U-dal eller en hengende dal. Elva Finna renner igjennom hele dalen.

I dalføret ligger det flere seterområder med Vangen i vest og så følgende Sterringen, Breistulen, Odden og Klomsroi helt i øst. Sistnevnte er nevnt i et av Asbjørnsen og Moes eventyr. I 2006 ble deler av Finndalen innlemmet i landskapsvernområder og Reinheimen nasjonalpark.

## Eksterne lenker
* Kontaktutvalet for Reinheimen – informasjon om verneområdet og forvaltning
Daegu Stadium

**Daegu Stadium** er et idrettstadion i Daegu i Sør-Korea, som åpnet i 2001 som *Daegu World Cup Stadium*, men byttet navn til dagens 5. mars 2008. Stadionet ble påbegynt i 1997 for å stå klart til til VM i fotball 2002. 

Tilskuerkapasiteten er på . Stadionet var vertskap for fire kamper i fotball-VM 2002 i Sør-Korea og Japan, Sommer-Universiaden 2003 og VM i friidrett 2011 i august og september 2011. Siden åpningen var den hjemmebane for fotballaget Daegu FC inntil de flyttet til Daegu Forest Arena i 2019. Sistnevnte stadion er mindre, har ingen løpebane og er bygget for fotball.

Stadionet er en del av et større sportkompleks som inneholder treningssenter, baseball-bane, innendørs hockeybane, tennisbaner, og baner for skyting og pil og bue.

## Kamper i fotball-VM 2002
*Gruppespill, 6. juni 2002:  –  1–1
*Gruppespill, 8. juni 2002:  –  0–1
*Gruppespill, 10. juni 2002:  &ndash;  1–1
*Bronsefinale, 29. juni 2002:  &ndash;  2–3

## Bildegalleri

Daegu Stadium internal.jpg|Inne på stadionet i 2024
Daegu.Stadium.original.2167.jpg|Oversiktsbilde inne på stadionet i 2017
2011 Daegu World Championships in Athletics closing ceremony.jpg|Avslutningsseremonien til VM i friidrett 2011


## Referanser


## Eksterne lenker
* 
* Side om stadionet hos Daegu turist informasjon (en)
Amapás flagg

**Amapás flagg** er horisontalt delt i lyst blått over gult i flaggdukens ytre del, mens duken nærmest stangen har en grønn trekant som fortsetter som horisontal stripe til flaggets frie ende. Trekanten og stripen har tynne kanter i svart, hvitt og svart. På trekanten er omrisset av et fort plassert, også dette i svart, hvitt og svart. Amapás flagg ble innført 23. april 1984. Det er i størrelsesforholdet 7:10.

Omrisset representerer fortet São Jose de Macapá, anlagt av portugiserne på 1600-tallet til vern mot franskmennene. Delstatshovedstaden Macapá vokste fram der fortet ble anlagt. Fargene grønt, gult, blått og hvitt er fargene i Brasils nasjonalflagg. I tillegg benyttes svart. Den blå fargen symboliserer rettferdighet og himmelen over delstaten. Grønt markerer at delstaten for det meste er dekket av skog, men symboliserer også håp, framtid, kjærlighet frihet og overflod. Gult står for enhet og rikdommene i grunnen. Hvitt symboliserer renhet og fred, men representerer også delstatens vilje til å leve i trygghet og håp om at alle innbyggere skal leve i fellesskap, samt at det ikke skal forekomme splid mellom myndigheter og befolkning. Svart står for de som har falt, enten i krig eller i fred, og som har arbeidet for delstatens beste og for dens utvikling. 

## Eksterne lenker
* Amapá (Brazil) fra FOTW
Salat

**Salat** kan bety:

* Salatslekta (*Lactuca*), en planteslekt.
** Hagesalat (*Lactuca sativa*) og hodesalat (*Lactuca sativa var. capitata*)
* Salat (plante), blad av grønnsaker som brukes i mat.
* Salat (matrett), kalde eller lune matretter.
* «Salat», slang for båndstripe, et lite bånd til bruk på uniform eller klesdrakt som indikasjon på at bæreren er tildelt en orden, medalje eller annen utmerkelse.
* Salah, å be, eller å velsigne.

## Se også
* Beatriz Ferrer-Salat, spansk dressurrytter.
Ski-VM 2003 for handikappede

**Ski-VM 2003 for handikappede** ble arrangert 7. – 15. februar 2003 i Baiersbronn i Tyskland. 

Dette var det 7. ski-VM for handikappede som ble arrangert. 

Norge deltok med 5 deltakere; Kjartan Haugen, Andreas Hustveit, Hilde Ingvaldsen, Terje Roel og Nils Erik Ulset. Norge fikk én medalje av hver valør; Kjartan Haugen tok en gull og en sølv, mens Nils Erik Ulset tok en bronse. 

## Program

## Eksterne lenker
* Ski-VMs offisielle hjemmeside
Forsand Elverk

**Forsand Elverk KF** var en kraftleverandør organisert som et kommunalt foretak eid av tidligere Forsand kommune. Kraftforetaket solgte 34&nbsp;016 MWh ifølge kraftbalansen for 2006. Forsand Elverk ble startet i 1944. 19. juli 2002 vedtok kommunestyret å organisere elverket som et kommunalt foretak og samtidig å endre navnet til Forsand Elverk KF.

1. januar 2019 ble Forsand Elverks nettvirksomhet oppkjøpt av Lyse Elnett. 

## Referanser